**ИЗВЕШТАЈ ЗА 2019. ГОДИНУ**

**ИНСПЕКТОРА ЗА ЗАШТИТУ ЖИВОТНЕ СРЕДИНЕ**

Инспектор за заштиту животне средине врши контролу и обавља онај део поверених послова из области заштите животне средине који се односи на нспекцијски надзор и контролу по свим важећим Законима и прописима заштите животне средине који су у примени, што подразумева и надлежности по донетим одлукама општине Ћићевац.

Инспектор за заштиту животне средине врши надзор у складу са:

1. Законом о заштити животне средине (''Службени гласник РС'', број 135/2004, 36/2009, 72/2009, 43/2011, и 14/2016)

2. Законом о процени утицаја на животну средину (''Службени гласник РС'', број 135/2004, 36/2009)

3. Законом о заштити ваздуха (''Службени гласник РС'', број 36/2009, 10/2013)

4. Законом о интегрисаном спречавању и контроли загађивања животне средине (''Службени гласник РС'', број 36/2009 и 25/2015)

5. Законом о заштити од буке у животној средини (''Службени гласник РС'', број 36/2009 и 88/2010)

6. Законом о управљању отпадом (''Службени гласник РС'', број 36/2009 и 88/2010 и 14/2016)

7. Законом о хемикалијама (''Службени гласник РС'', број 36/2009, 88/2010, 92/2011 и 25/2015)

8. Законом о заштити од нејонизујућег зрачења (''Службени гласник РС'', број 36/2009)

9. Законом о инспекцијском надзору (''Службени гласник РС'', број 36/2015, 44/2018 и 95/2018)

**1) Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције):**

Није било превентивног деловања.

**2) Обавештавање јавности, пружање стручне и саветодавне подршке надзираним субјектима са подацима о броју и облицима ових активности и кругу лица обухваћених тим активностима (превентивно деловање):**

Није било превентивног деловања.

**3) Ниво усклађености пословања и поступања надзираних субјеката са законом и другим прописом, који се мери помоћу контролних листи:**

Контролне листе објављене су на интернет страници Министарства заштите животне средине и примењују се у поступку редовног и ванредног инспекцијског надзора. У току 2019. године извршен је један (1) редовни инспекцијски надзор и на основу попуњених контролних листи утврђено је да је пословање надзираног субјекта у складу са законом и другим прописима.

**4) Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције):**

У једном редовном и два ванредна инспекцијска надзора нису утврђене неправилности у поступању од стране надзираних субјеката.

**5) Број утврђених нерегистрованих субјеката и мере спроведене према њима:**

У овом извештајном периоду није утврђен рад нерегистрованих субјеката.

**6) Мере предузете ради уједначавања праксе инспекцијског надзора и њиховом дејству:** Уједначавање праксе инспекцијског надзора се постиже сарадњом и разменом искустава са другим инспекцијама.

**7) Остварење плана и ваљаност планирања инспекцијског надзора, нарочито у односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор:**

Планом инспекцијског надзора за 2019. годину предвиђено је 27 редовних инспекцијских надзора. Извршен је 1 (један) редовни инспекцијски надзор и 2 (два) ванредна инспекцијска надзора. План инспекцијског надзора за 2019. годину није остварен до краја због одласка инспектора за заштиту животне средине на трудничко боловање а потом и на породиљско одсуство.

**8) Ниво координације инспекцијског надзора са инспекцијским надзорима који врше друге инспекције:**

Са републичким инспекторима се размењују потребне информације и остварена је добра сарадња. Са општинским инспекторима се врше и заједничке контроле, посебно са комуналним инспектором.

**9) Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера:**

Инспекцијски надзор у области заштите животне средине врши 1 инспектор.

У вршењу инспекцијског надзора не користе се посебна материјална средства. За потребе теренског рада инспекција у 2019. години није имала свој аутомобил већ је користила службене аутомобиле Општинске управе Ћићевац који су били расположиви. Од техничких средстава коришћени су рачунар и штампач. Од априла месеца 2019. године Одсек за инспекцијске послове је без инспектора за заштиту животне средине због одсуства инспекторке која је на трудничком боловању а потом и на породиљском одсуству.

**10) Придржавање рокова прописаних за поступање инспекције:**

Управне мере и радње предузимане су у законским роковима за време присутности инспектора.

**11) Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход):**

У 2019. години није било жалби на решење инспектора.

**12) Поступање у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле:**

У 2019. години није било писаних притужби на рад инспектора.

**13) Обуке и други облици усавршавања инспектора, са бројем тих обука и других облика стручног усавршавања:**

У 2019. години није било обука.

**14) Иницијативе за измене и допуне закона и других прописа:**

У 2019. години није било иницијатива за измене и допуне прописа.

**15) Мере и провере предузете у циљу потпуности и ажурности података у информационом систему:**

Уредно се врши евиденција предмета и података о надзираним субјектима и инспекцијским надзорима.

**16) Стање у области извршавања поверених послова инспекцијског надзора:**

У одсуству инспектора за заштиту животне средине није било услова за извршавање поверених послова.

**17) Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција:**

У 2019. години није било захтева за покретање ових поступака.

Шеф Одсека за инспекцијске послове

Драган Миленковић